Diari Oficial de la Generalitat Valenciana


Sumari del DOGV 4533, del 30-06-2003 (2003/7811)

DECRET 79/2003, de 27 de juny, del Consell de la Generalitat, pel qual crea i regula la Comissió Delegada del Consell per a la Investigació i Innovació Tecnològica.
--------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2003/06/27/79/dof/vci/html**

### Dades del document

Número de DOGV
:   4533

Data del DOGV
:   30-06-2003

Secció del DOGV
:   I. DISPOSICIONS GENERALS

Número del document
:   2003/7811


Data del document
:   27-06-2003

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

 Descriptors 

:   * política d'investigació
    * legislació
    * organització administrativa
    * reglament intern

DECRET 79/2003, de 27 de juny, del Consell de la Generalitat, pel qual crea i regula la Comissió Delegada del Consell per a la Investigació i Innovació Tecnològica. [2003/S7811]
  
Dins dels objectius que s'ha marcat el Consell de la Generalitat, destaca per la seua importància, l'establiment d'unes línies bàsiques d'actuació en matèria d'investigació i innovació tecnològica que partint d'un estudi i d'una anàlisi de l'actual situació de la Comunitat Valenciana, aborde la problemàtica que es planteja; a fi de dur a terme una actuació decidida en este sector que amb la coordinació de les distintes mesures que puguen desenvolupar les distintes conselleries implicades aprofunditze en els vincles de cooperació amb els sectors de I+D+I d'iniciativa social.
  
Per a aconseguir este objectiu s'estima adequada la creació d'una Comissió Delegada del Consell que inspirada en estos criteris dissenye les línies directrius de la política d'investigació i innovació tecnològica de la Generalitat.
  
De conformitat amb tot això, i en virtut del que establixen els articles 17.1, 31.1 i 7, 34.1.2 de l'Estatut d'Autonomia de la Comunitat Valenciana i el que establix l'article 30 de la Llei de Govern Valencià, a proposta del conseller d'Indústria, Comerç i Turisme i amb la deliberació prèvia del Consell de la Generalitat, en la reunió del dia 27 de juny de 2003,
  
Decrete
  
Article 1. Creació i funcions de la Comissió Delegada del Consell per a la Investigació i Innovació Tecnològica
  
1. De conformitat amb el que establix l'article 30 de la Llei de Govern Valencià, es crea la Comissió Delegada del Consell per a la Investigació i Innovació Tecnològica.
  
2. Correspon a la Comissió Delegada del Consell per a la Investigació i Innovació Tecnològica l'exercici de les següents funcions:
  
a) L'estudi, anàlisi i proposta de les línies bàsiques de la política d'investigació i innovació tecnològica de la Generalitat.
  
b) La coordinació de les polítiques d'investigació, desenvolupament i innovació tecnològica de les distintes conselleries.
  
c) Resoldre, per delegació del Consell de la Generalitat, els següents assumptes:
  
- Redacció i/o valoració de plans relatius a investigació i innovació tecnològica.
  
- Avaluació de projectes d'investigació i innovació tecnològica per a la concessió o denegació d'incentius i subvencions.
  
- Proposta de mesures per a la promoció d'activitats i la formació continuada del personal investigador.
  
- Mesures de cooperació governamental amb sectors de I+D+I d'iniciativa social.
  
- Altres activitats de naturalesa similar.
  
Article 2. Composició de la Comissió Delegada del Consell per a la Investigació i Innovació Tecnològica
  
1. La Comissió Delegada del Consell per a la Investigació i Innovació Tecnològica està integrada pel conseller d'Indústria, Comerç i Turisme, qui la presidirà, pels consellers d'Infraestructures i Transport, de Cultura, Educació i Esport, de Sanitat, i d'Agricultura, Pesca i Alimentació; pels secretaris autonòmics de Telecomunicacions i Societat de la Informació; d'Indústria i Comerç; d'Agricultura i Relacions Agràries amb la Unió Europea; d'Educació; i pel sotssecretari de Sanitat. Exercirà les funcions de secretari tècnic de la Comissió el secretari autonòmic d'Indústria i Comerç.
  
2. En funció dels assumptes a tractar, el president de la Comissió podrà convocar a les sessions als responsables de les distintes conselleries que no siguen membres d'esta, així com a responsables dels organismes, entitats i empreses dependents de l'administració de la Generalitat o d'aquelles altres entitats o institucions amb competències en la matèria.
  
Article 3. Funcionament de la Comissió Delegada del Consell per a la Investigació i Innovació Tecnològica
  
1.El president de la Comissió fixarà l'ordre del dia de les sessions, el qual estarà integrat pels assumptes proposats pels membres.
  
2. En la resta, la comissió ajustarà el seu funcionament a allò previst per al Consell de la Generalitat en els articles 26 a 29 de la Llei de Govern Valencià.
  
3. La Comissió es reunirà una vegada al mes.
  
Disposició final
  
El present decret vigirà el dia següent de la publicació en el Diari Oficial de la Generalitat Valenciana.
  
València, 27 de juny de 2003
  
El president de la Generalitat Valenciana
  
FRANCISCO CAMPS ORTIZ
  
El conseller d'Indústria, Comerç i Turisme,


Còpia Permalink ELI